**NOTĂ INFORMATIVĂ**

la proiectul Hotărârii Consiliului de Administrație al ANRCETI cu privire la modificarea Hotărârii a Consiliului de Administraţie nr. 27 din 21.09.2010 privind aprobarea Procedurii de administrare a resurselor tehnice al Agenţiei Naţionale pentru Reglementare în Comunicaţii Electronice şi Tehnologia Informaţiei

|  |
| --- |
| 1. **Denumirea autorului proiectului** |
| Agenţia Naţională pentru Reglementare în Comunicaţii Electronice şi Tehnologia Informaţiei (ANRCETI) |
| 1. **Condițiile ce au impus elaborarea proiectului și finalitățile urmărite** |
| Este urmărită actualizarea prevederilor actului normativ aprobat prin Hotărârea Consiliului de Administrație al ANRCETI nr. 27/2010 privind aprobarea Procedurii de administrare a resurselor tehnice la prevederile Legii comunicațiilor electronice nr.241/2007, republicată în Monitorul Oficial al Republicii Moldova, 2017, nr. 399-410, precum și întru asigurarea corespunderii actului normativ prevederilor Legii cu privire la actele normative nr. 100/2017. |
| 1. **Principalele prevederi ale proiectului și evidențierea elementelor noi** |
| * gestionarea şi administrarea eficientă a resurselor tehnice utilizate de către furnizorii de reţele şi servicii publice de comunicaţii electronice pentru identificarea reţelelor sau a unor elemente de reţea în vederea asigurării procesării semnalelor transmise pentru stabilirea şi menţinerea legăturilor de comunicaţie; * identificarea fiecărui punct de semnalizare cu un cod unic; * procedura stabileşte structura, destinaţia resurselor de numerotare tehnice, condiţiile de atribuire, utilizare, cesionare, modificare, suspendare şi retragere a codurilor pentru punctele de semnalizare; * stabilește forma (formularele) și necesarul de informație pentru solicitările de atribuire, activare, cesionare, renunțare în privința dreptului de utilizare a resurselor de numerotare tehnice. |
| 1. **Descrierea gradului de compatibilitate pentru proiectului care are ca scop armonizarea legislaţiei naţionale cu legislaţia Uniunii Europene** |
| Proiectul actului normativ dat nu are ca scop armonizarea legislaţiei naţionale cu legislaţia Uniunii Europene. |
| 1. **Fundamentarea economico-financiară** |
| Nu sunt necesare costuri suplimentare legate de elaborarea de către ANRCETI, nici din partea agenților economici. |
| 1. **Modul de încorporare a actului în cadrul normativ în vigoare** |
| Proiectul Hotărârii Consiliului de Administrație al ANRCETI este elaborat în temeiul și în conformitate cu cerințele legislației naționale și europene, nu vine în contradicție cu legislația națională și tratatele internaționale la care Republica Moldova este parte.  În urma aprobării prezentului proiect nu va fi necesară modificarea sau completarea cadrului normativ conex. |
| 1. **Avizarea și consultarea publică a proiectului** |
| În scopul respectării prevederilor Legii privind transparența în procesul decizional nr. 239/2008, proiectul Hotărârii Consiliului de Administrație al ANRCETI a fost plasat pe pagina web oficială a ANRCETI [www.anrceti.md](http://www.anrceti.md), compartimentul *Transparența decizională*, secțiunea *Proiecte în derulare,* pentru perioada 26.11.2019 - 10.12.2019  Proiectul a fost remis spre avizare Ministerului Economiei şi Infrastructurii şi spre expertizare juridică Ministerului Justiţiei. Propuneri pe marginea proiectului au parvenit de la Ministerul Justiției. Deciziile luate de ANRCETI sunt expuse în Sinteza recomandărilor la proiectul nominalizat. Ministerul Economiei şi Infrastructurii a comunicat ANRCETI despre lipsa obiecțiilor și propunerilor la proiect. |
| 1. **Consultările expertizei de compatibilitate** |
| Nu este necesitate. |
| 1. **Constatările expertizei anticorupție** |
| Proiectul actului normativ nu comportă riscuri de corupție identificabile. |
| 1. **Constatările expertizei juridice** |
| Constatările expertizei juridice parvenite de la Ministerul Justiției și poziția ANRCETI față de constatările respective vor fi expuse în Sinteza obiecțiilor și propunerilor (recomandărilor) la proiectul dat. |
| 1. **Constatările altor expertize** |
| Vor fi incluse ulterior în caz că vor fi realizate. |

**Director Octavian RĂU**